Document ID: 31987D0595

ΑΠΟΦΑΣΗ ΤΟΥ ΣΥΜΒΟΥΛΙΟΥ της 30ής Νοεμβρίου 1987 σχετικά με την αποδοχή, εξ ονόματος της Κοινότητας, της σύστασης του συμβουλίου τελωνειακής συνεργασίας της 22ας Μαΐου 1984, όσον αφορά τη χρήση κωδίκων για την παρουσίαση πληροφοριακών στοιχείων, καθώς και τεσσάρων παραρτημάτων της (87/595/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 28, 113, 235,
την πρόταση της Επιτροπής,
τη γνώμη του Ευρωπαϊκού Κοινοβουλίου(1),
Εκτιμώντας:
ότι η σύσταση του συμβουλίου τελωνειακής συνεργασίας της 22ας Μαΐου 1984 αποσκοπεί στη διευκόλυνση της ανταλλαγής στοιχείων μεταξύ των τελωνειακών διοικήσεων και μεταξύ των διοικήσεων αυτών και των συμμετεχόντων στο διεθνές εμπόριο, χάρη στη χρησιμοποίηση, για τους σκοπούς της ανταλλαγής αυτής, κωδίκων που είναι αποδεκτοί σε διεθνές επίπεδο και εφαρμόζονται διεθνώς για την παρουσίαση των πληροφοριακών στοιχείων; ότι, λαμβάνοντας υπόψη τις πρόσφατες εξελίξεις στις τεχνικές της επικοινωνίας, η παρούσα σύσταση αφορά ένα θέμα ειδικού ενδιαφέροντος για τη λειτουργία των τελωνείων και, ως εκ τούτου, για την εφαρμογή της εμπορικής πολιτικής της Κοινότητας, εφόσον συμβάλει αποτελεσματικά στη διευκόλυνση των διεθνών εμπορικών συναλλαγών;
ότι, δεδομένης της σημερινής κατάστασης της κοινοτικής νομοθεσίας, μπορούν να γίνουν αποδεκτά, ταυτόχρονα με την ίδια τη σύσταση, και τέσσερα παραρτήματά της,
ΑΠΟΦΑΣΙΖΕΙ:
Αρθρο 1
Η σύσταση του συμβουλίου τελωνειακής συνεργασίας της 22ας Μαΐου 1984 όσον αφορά τη χρήση κωδίκων για την παρουσίαση των πληροφοριακών στοιχείων, και τα ακόλουθα παραρτήματα, γίνονται αποδεκτά εξ ονόματος της Κοινότητας:
-Παράρτημα ΙΙ:Προσδιορισμός της ταυτότητας των εμπορευματοκιβωτίων,
-Παράρτημα V:Περιγραφή των εμπορευμάτων και δασμολογικές ή στατιστικές κλά- σεις,
-Παράρτημα VΙ :Τελωνειακά καθεστώτα,
-Παράρτημα VΙΙ :Μονάδες μέτρησης.
Το κείμενο της σύστασης, που συνοδεύεται από τα ανωτέρω παραρτήματα, επισυνάπτεται στην παρούσα απόφαση.
Αρθρο 2
Ο Πρόεδρος του Συμβουλίου ορίζει το πρόσωπο που είναι αρμόδιο να γνωστοποιήσει στο γενικό γραμματέα του συμβουλίου τελωνειακής συνεργασίας την αποδοχή από την Κοινότητα της σύστασης και των παραρτημάτων που αναφέρονται στο άρθρο 1.
Βρυξέλλες, 30 Νοεμβρίου 1987.

Labels: 12
8
3
5